КОМИ РЕСПУБЛИКАСА ВЕСЬКӦДЛАН КОТЫРЛӦН ШУӦМ

**«Коми Республикаса Юралысьлöн да Коми Республикаса Веськöдлан котырлöн Администрация йылысь» Коми Республикаса Веськӧдлан котырлӧн 2011 во ода-кора тӧлысь 13 лунся 200 №-а**

**шуӧмӧ вежсьöм пыртöм йылысь**

Россия Федерацияса Президентлысь кесйӧгъяс да индӧдъяс колана ногӧн олӧмӧ пӧртӧм могысь Коми Республикаса Веськӧдлан котыр шуис:

1. Пыртны «Коми Республикаса Юралысьлöн да Коми Республикаса Веськöдлан котырлöн Администрация йылысь» 2011 во ода-кора тӧлысь 13 лунся 200 №-а Коми Республикаса Веськӧдлан котырлӧн шуӧмӧ татшӧм вежсьöм:

Коми Республикаса Юралысьлöн да Коми Республикаса Веськöдлан котырлöн Администрация йылысь положениеын, мый вынсьöдöма шуöмöн, (содтӧд):

6 пунктӧ содтыны татшӧм 81-84 подпунктъяс:

«81) донъялӧ, кыдзи Коми Республикаса Веськӧдлан котыр, Коми Республикаса олӧмӧ пӧртысь власьт органъяс нормативно-правовӧя регулируйтӧны;

82) Коми Республикаын правопӧрадок бурмӧдӧм вылӧ сёрнитчан сӧвещаниелысь уджсӧ котыртӧ да могмӧдӧ юӧрӧн, сы лыдын Коми Республикаын правопӧрадок серти юалӧмъяс вылӧ дасьтӧ материалъяс;

83) Администрациялӧн удж юкӧнӧ пырысь юалӧмъяс серти колана ногӧн пӧртӧ олӧмӧ Коми Республикаса Юралысьлысь, Коми Республика Веськӧдлан котырлысь кесйӧгъяссӧ, кутшӧмъясӧс сетӧмаӧсь Россия Федерацияса Президентлысь кесйӧгъяс да индӧдъяс збыльмӧдӧм могысь «Россия Федерацияса Президентлысь кесйӧгъяс да индӧдъяс бурджыка збыльмӧдӧм вылӧ мераяс йылысь» 2011 во рака тӧлысь 28 лунся 352 № Россия Федерацияса Президентлӧн Индӧд збыльмӧдӧм серти;

84) видзӧдӧ, колана ногӧн-ӧ Коми Республикаса олӧмӧ пӧртысь власьт органъяс, Коми Республикаса Юралысьӧн либӧ Коми Республика Веськӧдлан котырӧн лӧсьӧдӧм Коми Республикаса государственнӧй органъяс пӧртӧны олӧмӧ Коми Республикаса Юралысьлысь, Коми Республикаса Веськӧдлан котырлысь кесйӧгъяссӧ, кутшӧмъясӧс сетӧмаӧсь Россия Федерацияса Президентлысь кесйӧгъяс да индӧдъяс збыльмӧдӧм могысь «Россия Федерацияса Президентлысь кесйӧгъяс да индӧдъяс бурджыка збыльмӧдӧм вылӧ мераяс йылысь» 2011 во рака тӧлысь 28 лунся 352 № Россия Федерацияса Президентлӧн Индӧд збыльмӧдӧм серти».

2. Тайö шуöмыс вынсялö сiйöс примитан лунсянь.

Коми Республикаса Юралысь В.Гайзер

Сыктывкар

2011 вося ӧшым тöлысь 29 лун

637 №

Н. Н. Воробьева - 1962 пас